कहा- मैंने उन्हें फोन पर बधाई दे दी है; एयरपोर्ट पर फिर साथ देखे गए राघव-परिणीति
Singer Hardy Sandhu Confirmed Relationship Between Parineeti Chopra And Raghav Chadha - परिणीति चोपड़ा और राघव चड्ढा के रिलेशनशिप पर सिंगर हार्डी संधू ने भी मुहर लगा दी है। उन्होंने एक रिसेंट इंटरव्यू में कहा कि उन्हें खुशी है कि परिणीति अब लाइफ में सेटेल्ड होने जा रही हैं
परिणीति चोपड़ा और राघव चड्ढा के रिलेशनशिप पर सिंगर हार्डी संधू ने भी मुहर लगा दी है। उन्होंने एक रिसेंट इंटरव्यू में कहा कि उन्हें खुशी है कि परिणीति अब लाइफ में सेटल्ड होने जा रही हैं। हार्डी ने कहा कि उन्होंने फोन कॉल के जरिए परिणीति को बधाई भी दे दी है।
परिणीति को लेकर काफी खुश हैं हार्डी
परिणीति चोपड़ा और राघव चड्ढा भले ही अभी अपने रिलेशनशिप को ऑफिशियल न कर रहे हो, लेकिन उनके करीबियों ने उन्हें बधाई भी देनी शुरू कर दी है। परिणीति के खास दोस्त हार्डी संधू ने भी अब इस खबर की ऑफिशियल पुष्टि कर दी है।
उन्होंने डीएनए को दिए एक इंटरव्यू में कहा, "मैं परिणीति को लेकर बहुत खुश हूं, मैं उन्हें शुभकामनाएं देता हूं। मैंने उन्हें फोन करके बधाई भी दे दी है।
'फिल्म के सेट पर परिणीति शादी को लेकर बात करती थीं'
हार्डी संधू और परिणीति एक साथ फिल्म कोड नेम तिरंगा में काम कर चुके हैं। उन्होंने कहा, 'फिल्म कोड नेम तिरंगा की शूटिंग के वक्त परिणीति मुझसे शादी को लेकर चर्चा करती थीं। वो कहती कि मैं तभी शादी करूंगी जब लगेगा कि मुझे सही लड़का मिल गया है।'
तीसरी बार साथ दिखे परिणीति-राघव
परिणीति और राघव को सबसे पहले मुंबई के बांद्रा में देखा गया था। अब बुधवार की रात को उन्हें दिल्ली एयरपोर्ट पर एक साथ देखा गया। राघव ने परिणीति को एयरपोर्ट पर रिसीव किया। इस दौरान दोनों मीडिया के सवालों से बचते नजर आए। परिणीति सीधे जाकर राघव के कार में बैठ गईं।
परिणीति की चुप्पी काफी कुछ बयां कर गई
परिणीति चोपड़ा को हाल ही में मुंबई एयरपोर्ट पर शादी को लेकर सवाल किया गया था। इस सवाल पर वो ब्लश करती नजर आईं थीं। मीडिया ने उनसे पूछा, 'मैम वो जो न्यूज आ रहा है, वो कन्फर्म है क्या?' परिणीति ने इस सवाल का खुलकर जवाब तो नहीं दिया, लेकिन उनकी चुप्पी और मुस्कान काफी कुछ बयां कर रही थी।
जल्दी हो सकती है ऑफिशियल अनाउंसमेंट
कुछ दिनों पहले टाइम्स ऑफ इंडिया की रिपोर्ट के मुताबिक ये खबरें थीं कि दोनों का परिवार एक दूसरे के टच में है और जल्द ही किसी तारीख की घोषणा हो सकती है। अभी दोनों के फैमिली मेंबर्स अपने-अपने काम में व्यस्त हैं, इसलिए डेट के अनाउंसमेंट में समय लग रहा है।
हालांकि, वे इस संबंध में चर्चा कर रहे हैं। किसी बड़े इवेंट पर इंगेजमेंट की घोषणा हो सकती है। कार्यक्रम को बेहद प्राइवेट रखने की तैयारी है। दोनों के फैमिली मेंबर्स के अलावा चुनिंदा लोग ही इस फंक्शन में शामिल होंगे।
दोनों ने लंदन से की है पढ़ाई
रिपोर्ट्स के मुताबिक, दोनों तब से एक दूसरे को जानते हैं, जब वे इंग्लैंड में पढ़ाई कर रहे थे। परिणीति ने मैनचेस्टर बिजनेस स्कूल में पढ़ाई की है, जबकि राघव ने लंदन स्कूल ऑफ इकोनॉमिक्स में पढ़ाई की।
परिणीति और राघव को इग्लैंड में 'भारत यूके आउटस्टैंडिंग अचीवर ऑनर्स' के सम्मान से नवाजा गया था। इस इवेंट में 75 लोगों को अवॉर्ड दिया गया था। इसमें ब्रिटिश यूनिवर्सिटी से पढ़ाई करने वाले स्टूडेंट को सम्मानित किया गया था।
इससे पहले डायरेक्टर मनीष शर्मा के साथ जुड़ चुका है परिणीति का नाम
राघव चड्ढा के पहले परिणीति का नाम डायरेक्टर मनीष शर्मा से साथ जुड़ चुका है। मनीष को शाहरुख खान की फैन, परिणीति की डेब्यू फिल्म लेडिज वर्सेज रिकी बहल और शुद्ध देशी रोमांस जैसी फिल्में डायरेक्ट करने के लिए जाना जाता है। रिपोर्ट्स के मुताबिक, परिणीति और मनीष को अलग हुए एक साल हुए हैं।
